ประกาศธนาคารแห่งประเทศไทย

ที่ สกส1. 4/2563

เรื่อง อัตราการจ่ายเงินชดเชยความเสียหายแก่สถาบันการเงินตามมาตราให้ความช่วยเหลือ

ทางการเงินแก่ผู้ประกอบวิสาหกิจที่ได้รับผลกระทบจากการระบาดของ

โรคติดเชื้อไวรัสโคโรนา 2019

                             


อื่นๆ ๑ เหตุผลในการออกประกาศ

          ตามที่ได้มีการตราพระราชกําหนดการให้ความช่วยเหลือทางการเงินแก่ผู้ประกอบวิสาหกิจ ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 เพื่อให้ความช่วยเหลือเพิ่มเติมแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 โดยเฉพาะผู้ประกอบวิสาหกิจขนาดกลางและขนาดย่อมซึ่งเป็นภาคธุรกิจที่ขับเคลื่อนเศรษฐกิจของประเทศและเป็นแหล่งจ้างงานที่สําคัญของระบบเศรษฐกิจอย่างเร่งด่วน เพื่อป้องกันมิให้เกิดสภาวะการขาดสภาพคล่องของภาคธุรกิจและการผิดนัดชําระหนี้ของภาคธุรกิจในวงกว้าง อันจะกระทบต่อฐานะทางการเงินและการทําหน้าที่ด้านสินเชื่อของสถาบันการเงิน ซึ่งจะทําให้ปัญหาทวีความรุนแรงและลุกลาม ยากต่อการแก้ไขในภายหลัง โดยให้ธนาคารแห่งประเทศไทยมีอํานาจเฉพาะคราวในการให้กู้ยืมเงินแก่สถาบันการเงินเพื่อให้สถาบันการเงินนําไปใช้สําหรับให้กู้ยืมเงินแก่ผู้ประกอบวิสาหกิจที่ได้รับผลกระทบต่อไปในอัตราดอกเบี้ยต่ํา และกระทรวงการคลังจะจ่ายเงินชดเชยความเสียหายที่เกิดขึ้นให้แก่สถาบันการเงินที่ดําเนินการตามมาตราการดังกล่าว ตามอัตราที่ธนาคารแห่งประเทศไทยกําหนดโดยความเห็นชอบของคณะรัฐมนตรี ธนาคารแห่งประเทศไทยโดยความเห็นชอบของคณะรัฐมนตรีจึงกําหนดอัตราในการคํานวณความเสียหายที่สถาบันการเงินพึงได้รับการชดเชยดังกล่าวตามที่กําหนดในประกาศนี้


อื่นๆ ๒ อํานาจตามกฎหมาย

          อาศัยอํานาจตามมาตรา 11 แห่งพระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดโรคติดเชื้อไวรัสโคโรนา 2019 พ.ศ. 2563


อื่นๆ ๓ ขอบเขตการบังคับใช้

          ประกาศนี้ให้ใช้บังคับกับสถาบันการเงินตามพระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563


อื่นๆ ๔ เนื้อหา

          4.1      คําจํากัดความ

          ในประกาศนี้

          “พระราชกําหนด” หมายความว่า พระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563

          “ผู้ประกอบวิสาหกิจ” หมายความว่า ผู้ประกอบวิสาหกิจขนาดกลางและขนาดย่อม ซึ่งเป็นวิสาหกิจที่มีวงเงินสินเชื่อกับสถาบันการเงินแต่ละแห่งไม่เกิน 500 ล้านบาท และไม่เป็นส่วนหนึ่งของกลุ่มธุรกิจที่มีลักษณะตามที่ธนาคารแห่งประเทศไทยกําหนด

          สถาบันการเงินเฉพาะกิจตามกฎหมายว่าด้วยธุรกิจสถาบันการเงินซึ่งประกอบธุรกิจให้สินเชื่อ

          4.2      อัตราเงินชดเชย

          ให้สถาบันการเงินที่ได้รับความเสียหายจากการให้กู้ยืมเงินแก่ผู้ประกอบวิสาหกิจตามมาตรา 9 แห่งพระราชกําหนดได้รับเงินชดเชยตามอัตราดังต่อไปนี้

          4.2.1    ร้อยละ 70 ของจํานวนเงินที่สถาบันการเงินต้องกันสํารองเพิ่มเติมจากยอดหนี้รวมของลูกหนี้คูณด้วยอัตราส่วนของยอดหนี้ใหม่ตามพระราชกําหนดกับยอดหนี้รวม สําหรับการให้กู้ยืมแก่ผู้ประกอบวิสาหกิจที่มีวงเงินสินเชื่อไม่เกิน 50 ล้านบาท ณ วันที่ 31 ธันวาคม พ.ศ. 2562

          4.2.2    ร้อยละ 60 ของจํานวนเงินที่สถาบันการเงินต้องกันสํารองเพิ่มเติมจากยอดหนี้รวมของลูกหนี้คูณด้วยอัตราส่วนของยอดหนี้ใหม่ตามพระราชกําหนดกับยอดหนี้รวม สําหรับการให้กู้ยืมแก่ผู้ประกอบวิสาหกิจที่มีวงเงินสินเชื่อไม่เกิน 50 ล้านบาท ณ วันที่ 31 ธันวาคม พ.ศ. 2562


อื่นๆ ๕ วันเริ่มต้นบังคับใช้

          ประกาศนี้ให้ใช้บังคับตั้งแต่วันถัดจากวันที่ลงในประกาศนี้เป็นต้นไป


ผู้มีอํานาจลงนาม - ประกาศ ณ วันที่ 22 เมษายน 2563

 

(นายวิรไท สันติประภพ)

ผู้ว่าการ

ธนาคารแห่งประเทศไทย

ฝ่ายตรวจสอบ 2 

โทรศัพท์ 0 2283 6112

 

สกสป90-กส13006-25630422